“એક વાત કહું વ્યોમ, જ્યારે હું અહીં તમારી સાથે આવી ત્યારે અહીં મારું કોઇ જ નહોતું. મારા મનમાં અનેક શંકા-કુશંકાઓ હતી. કેટલીક મહત્વકાંક્ષાઓ હતી, પણ આજે મારી પાસે બધું જ છે. એક સફળ અને સારી જીંદગી જીવ્યાનો મને સંતોષ છે. મારા જીવનનો પૂર્વાધ પિતાજીએ અને ઉતરાર્ધ તમે અનેક ખુશીઓ, લાગણીઓ, વહાલોથી સિંચ્યો છે. ક્ષિતિજાના બાળપણની સાથે હું મારું બાળપણ જીવી છું. તમારું ક્ષિતિજાને રમાડવું, તેને આંગળી પકડીને ચલાવવું, તેની સાથે કાર્ટુન જોવું, હિંચકે હિંચકાવવી, સાયકલ શિખવાડવી, વાર્તાઓ સંભળાવવી, કવિતાઓ ગાવી, આ બધું જ હું મારા પપ્પાની પરી બની તેની સાથે જીવી ગયેલી, તમોને જોઇને હું તે વાગોળતી, આમ જોઇએ તો હું અને ક્ષિતિજા એકબીજાના પર્યાય જ છીએ”